**PROÇESVERBAL**

Nga seanca e Jashtëzakonshme e Këshillit të komunës së Zhelinës e mbajtur më 27.11.2019 ( e Mërkurë) në fillim në ora 09:30 në sallën e madhe të komunës së Zhelinës, në prezencë të këshilltarëve komunal, kryetarit të komunës dhe administratës. Seancën e hapi kryetari i këshillit z.Liridon Useini i cili përshëndeti,tha siç jeni të gjithë në dijeni për trishtimin dhe dhimbjen nga tragjedia që po përjeton Shqipëria, në emër të komunës së Zhelinës të Këshillit komunal dhe të gjithë qytetarëve të Zhelinës u shprehim ngushëllimet tona më të sinqerta popullit shqiptarë për viktimat dhe dëmet e shkaktuara nga tërmeti. Kryetari i këshillit tha se para se të kaloj në në prezentimin e propozim-Rendin e ditës, fjalë rasti i jap Kryetarit të komunës.

Fjalë mori Kryetari i komunls së Zhelinës z.Blerim S.përshëndeti tha se sotë të gjithë ne jemi mbledhur për të mbajt mbledhje të jashtëzakonshme për arsye se bisedohet për një tragjedi që ndodhi në Shqipëri, ku në veçanti thekësoj se disa individ kan mar vetëiniciativ për solidarizim që ta ndajm dhimbjen sbashku me vllezërit dhe motrat tona që janë prekur nga kjo fatkeqësi natyrore.Ai tha se në emër të të gjithë qytetarëve të komunës së Zhelinës shpreh ngushëllimet tona të sinqerta popullit shqiptarë për viktimat dhe dëmet e shkaktuara nga tërmeti gjtithashtu edhe juve si këshill ju falemenderoj që ndërmorët këtë iniciativ për të ndarë një shumë financiare për tu solidarizu me të prekurit nga tërmeti.

Mu për këtë katastrof natyrore, Kryetari i këshillit i ftoj të pranishmit për tju dhënë një minut heshtje viktimave në këtë katastrof natyrore.

Kryetari i këshillit vazhdon me prezentimin e propozim rendit të ditës me nr. 08-1364/1 të përbërë prej 1- pike të vetëme, edhe ate:

**R E N D D I T E**

1. Situata aktuale në shqipëri, mbështetje financiare për pasojat nga tërmeti.

Të njejtën e hodhi në votim, dhe unanimisht u miratua.

Pas miratimit të pikes së vetme të rendit të ditës,Kryetari i këshillit hap debat.

Fjalë mori Nagip S. përshëndeti, tha se shprehi ngushllime të sinqerta popullit shqiptarë për viktimat dhe dëmet e shkaktuara nga tërmeti, ndërsa të lënduarëve shërim sa më të shpejt,propozoj që të ndahen mjete financiare në shumë prej 5.000 eurove në kundër vlerë me denarë, dhe them se edhe pse nuk është shumë shum e madhe, por duke patur parsysh mundësit tona, mendoj se sadopak të solidarizohemi në këtë rast.

Fjalë mori Bedri F. përshëndeti, tha se ndaj dhimbjen për ngjarjen që ndodhi në Shqipëri, edhe pse ne tash të gjithë ishim në prag të festave të nëntorit, por fatkeqësia natyrore që ndodhi e bëri që këto festa të shënohen në heshtje dhe të gjithë bashk të solidarizohemi, gjithashtu shprehi ngushllime të sinqerta popullit shqiptarë për viktimat dhe dëmet e shkaktuara nga tërmeti, ndërsa të lënduarëve shërim sa më të shpejt, ndërsa sa i përket propozimit të më parshëm pajtohem plotësisht, por unë mendoj që pasi prezent kemi kryetarin e komunës, mirë do të jetë që të na tregon se sa mjete financiare kemi mundësi të ndajm, dhe them se ne të gjithë së bashku duhet përkrahur këtë iniciativ për solidarizim.

Ramiz H. përshëndeti tha shprehi ngushllime të sinqerta popullit shqiptarë për viktimat dhe dëmet e shkaktuara nga tërmeti,për sa i përket përkrahjes tonë, dhimbjen të cilën ndjejm ndaj tyre duhet edhe me punë ta shprehim dhe me ndihm të mjeteve financiare,mendimi im është që krahas ndihmës së komunës, edhe ne këshilltarët si individa të ndajm nga një shumë 50 deri më 100 euro, dhe besoj se këtë ka mundësi cdonjëri prej neve ta bën.A sa i përket propozimit për ndarje të mjeteve financiare për rastin në fjalë, mendoj se kryetari i komunës së bashku me sektorin e financave do të mund sakt të na tregon se sa ka mundësi komuna të ndihmon.

Propozimi im konkret është shuma prej 10.000 euro të jepet duke mar parasysh se komuna ka kaq mundësi.

Kryetari i këshillit tha se nga diskutimet e deri tashme kemi tre propozime edhe ate:Propozimn që shuma prej 5.000, euro , Propozimin prej 10.000 Euro dhe mundësia e çdo këshilltari si individ.

Bedri F. tha se pasi që kemi edhe sektorin e financave prezent, atëher le të na tregon se sa mjete janë të parapara në buxhet.

Fjalë mori Adil E. përshëndeti tha se tash për tash ne nuk kemi mundësi të ndihmojm aspak pasi që nuk kemi mjete në buxhet, por them se deri në fund të kësaj jave do të ket mundësi shuma prej 5.000 euro të lëshohet.

Duke parë mundësin financiare të komunës, u vendos që si propozim i vetëm për miratim të ngel shuma prej 5.000 Euro në kundër vler të denarit.

Pas përfundimit të diskutimeve, Këshilli i komunës së Zhelinës unanimisht miratoi vendimin për ndihmë financiare për katastrofën natyrore të ndodhur në Shqipëri, në shumë prej 307.000,oo denarë.

Me kaq Kryetari i këshillit seancën e jashtëzakonshme e shpalli të mbyllur.

Nr.08-1364/2 Proçesverbalist Këshilli i Komunës së Zhelinës

27.11.2019 Zamira Zejnullai Kryetar,

Liridon Useini